LOXLEY เครียด ศก.ชะลอตัวทำงานหด Q2 ไม่รอด พลิกขาดทุน
LOXLEY เผยกำไร Q2/58 พลิกขาดทุน ขณะที่ งวด 6 เดือนแรกกำไรลดลงเกือบ 80%
13 ส.ค. 2558

บริษัท ล็อกซเล่ย์ จำกัด (มหาชน) หรือ LOXLEY รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 4.01 ล้านบาท หรือขาดทุนไรสุทธิ 0.002 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 55.73 ล้านบาท หรือมีกำไรสุทธิ 0.03 บาทต่อหุ้น
ขณะที่ผลการดำเนินงานช่วง 6 เดือนแรก มีกำไรสุทธิ 33.38 ล้านบาท หรือมีกำไรสุทธิ 0.01 บาทต่อหุ้น ลดลง 78.97% จากช่วงเดียวกันของปีก่อนที่มีกำไรสุทธิ 158.68 ล้านบาท หรือมีกำไรสุทธิ 0.08 บาทต่อ
 
ทั้งนี้ กำไรในไตรมาสดังกล่าวที่พลิกเป็นขาดทุน สาเหตุหลักมาจากรายได้ที่ลดลง โดยเฉพาะรายได้จากโครงการที่ลดลงตามภาวะเศรษฐกิจ และการลงทุนภาครัฐที่ชะลอตัว ขณะที่ค่าใช้จ่ายในการขาย และการบริหารเพิ่มขึ้น